उन्होंने कहा कि देश की खाद्यान्न सुरक्षा का पूरा श्रेय किसानों को जाता है लेकिन आजादी के बाद से किसानों को उनके हाल पर छोड़ दिया गया। पिछली सरकारों ने उनके लिए कुछ नहीं किया, लेकिन उनकी सरकार हर कदम पर अन्नदाता की मदद कर रही है। इसके तहत 12.5 करोड़ किसानों को मृदा स्वास्थ्य कार्ड जारी किए गए हैं ताकि वे अपनी जमीन की गुणवत्ता के अनुसार फसलें उगा सकें। इसके अलावा उन्हें आसनी से ऋण मुहैया कराया जा रहा है।